

Raport skrivning

Kemi



[Date]

NaME

Formålet med rapportskrivning er at give dig øvelse i at formulere dig til andre, om et videnskabeligt emne. Du skal forestille dig, at læseren er på samme faglige niveau, som du selv, men at han/hun ikke kender det eksperiment, der behandles i rapporten. Desuden skal rapporten beskrive øvelsen, så du selv på et senere tidspunkt - f.eks. til eksamen - kan sætte dig ind i, hvordan øvelsen blev udført, og hvad der kom ud af den. Rapporten skal skrives så klart og overskueligt som muligt. Rapporten kan med fordel stilles op efter følgende disposition, og den skal skrives med dine egne ord.

**Formål**

Her skrives formålet med forsøget. I rapportvejledningen vil der oftest være inspiration til dette punkt, men du må meget gerne tilføje, hvis du synes der mangler noget.

**Teori**

I dette afsnit laver du en kortfattet gennemgang af den teori, der ligger bag ved forsøget. I en rapport om "Salt i vand" kunne det eksempelvis være teori om ioner og ionforbindelser.

**Apparatur og kemikalier**

I dette afsnit laver du en liste af, hvilket apparatur og hvilke kemikalier, du har brugt til forsøget.

(Husk koncentrationer & tilstandsformer, hvis du kender dem)

**Fremgangsmåde**

I dette afsnit skriver du, hvordan I lavede jeres forsøg. I rapportvejledningen er der en vejledning til, hvordan I skulle udføre det, men det er ikke nok at kopiere afsnittet fra

vejledningen. I skriver, hvad der skete i jeres forsøg - hvilke målinger I foretog, hvad der

skete, hvad I så - om der skete noget uventet osv. Afsnittet skal være, så du kan reproducere

jeres forsøg nøjagtigt, hvis du blev bedt om det.

Det kan være en god idé med billeder af forsøgsopstilIingen.

**Resultater**

I dette afsnit opstiller du jeres resultater på en overskuelig måde. Alle måleresultater skal med. Det er oftest en fordel at skrive måleresultaterne i et skema. Husk enheder. Typisk i kemiske forsøg kan det desuden være på sin plads her at notere evt. yderligere observationer som fx bundfald, farveskift el. lignende. (Billeder fra forsøget er en god idé)

**Resultatbehandling**

Her viser du, hvordan du laver dine udregninger. Du skal altid lave ét gennemarbejdet og overskueligt eksempel på hver type af udregning. Bruger du samme udregningstype flere gange, laver du bare eksemplet, og indskriver derefter bJot de samlede udregninger i et skema.

**Diskussion**

Her skal man beskrive, analysere oq forklare resultaterne. Hvilken sammenhæng fik I rent faktisk eftervist? Forhold dig kritisk til resultaterne. Sammenlign med en evt. tabelværdi. Afvigelser fra tabelværdier skal beregnes i procent. Hvis der i rapportvejledningen er spørgsmål, der skal besvares, gør du også det her.

*Fejlkilder og usikkerheder bør også inddrages i diskussionen*

**Fejlkilder og usikkerheder**

Nævn de fejlkilder og usikkerheder, der spiller en væsentlig rolle for resultaterne. Det skal

altså bruges til at forklare hvis man ikke får det forventede.

**Konklusion**

Blev øvelsens formål opnået? Du skal her samle (og eventuelt gentage) de vigtigste resultater.

**Kilder**

Angiv kilder (bøger, internetsider, artikler m.m.).